Ir-riżenja ta'JPO mill-Partit Nazzjonalista ma tibdel xejn min-numri Parlamentari. Fil-fatt JPO innifsu iddikjara li dwar materji li hemm fil-programm elettorali ser ikun lejali lejn l-elettorat li eleġġieh u jappoġġa tali proposti. Dak imma iħalli għad-diskussjoni materji li m'humiex fil-programm elettorali, u nafu li minn dawn hemm ħafna. Il-Liġi dwar il-Koabitazzjoni, il-Liġi dwar l-IVF, il-Liġi dwar il-Whistleblower m'humiex fil-programm elettorali tal-PN biex insemmi biss tlett miżuri. U xi ngħidu dwar miżuri li jistgħu jkunu neċessarji fil-budget? Avolja huwa improbabbli li lejlet l-elezzjoni ġenerali jkun hemm xi miżura iebsa. Jibqa' mbagħad miżuri partikolari li jistgħu jittieħdu biex jaġevolaw lil xi ħadd partikolari. Jekk dawn jitressqu għall-iskrutinju tal-Parlament membru parlamentari Indipendenti jħossu liberu dwar dak li għandu jagħmel, nittama. Iż-żmien jagħtina parir. Dan kollu meta nikkunsidraw il-posizzjoni ta' JPO. Għad irridu naraw dik ta' oħrajn !